b'\n_START_ARTICLE_\nEleccions municipals de l\'Uruguai de 2010\n_START_SECTION_\nPanorama general\n_START_PARAGRAPH_\nEn les anteriors eleccions municipals de 2005, per primera vegada en la hist\xc3\xb2ria el Front Ampli va obtenir 8 intend\xc3\xa8ncies, i el Partit Colorado tan sols una; els blancos van obtenir 10 (i havien apostat per tenir almenys 15). _NEWLINE_Actualment, el panorama es presenta incert. Encara falta definir pre-candidatures, i a m\xc3\xa9s en no pocs departaments \xc3\xa9s incert si l\'oficialisme retindr\xc3\xa0 el govern municipal._NEWLINE_Tots els intendents del Front Ampli (FA) i alguns del Partit Nacional (PN), buscaran la reelecci\xc3\xb3. Com cinc intendents actuals estan en el seu segon per\xc3\xadode consecutiu, d\'acord amb la Constituci\xc3\xb3 de la Rep\xc3\xbablica tenen prohibida una altra reelecci\xc3\xb3 consecutiva, fet pel qual en aquests departaments necess\xc3\xa0riament haur\xc3\xa0 d\'haver una renovaci\xc3\xb3._NEWLINE_Un altre factor a tenir en compte, \xc3\xa9s el resultat de la votaci\xc3\xb3 en les eleccions prim\xc3\xa0ries de juny de 2009; diversos dirigents s\'han sentit animats a postular-se a intendents en funci\xc3\xb3 del seu nou cabal electoral, i tamb\xc3\xa9 hi ha hagut qui, com en l\'anterior ocasi\xc3\xb3, va veure frustrades les seves metes. El triomf del Front Ampli a nivell nacional el 2009 probablement implicar\xc3\xa0 el seu onatge de votants a escala local, i encara que no s\xc3\xb3n directament comparables, els resultats d\'aquestes eleccions poden donar indicis de la correlaci\xc3\xb3 de forces a nivell de cada departament.\n_START_SECTION_\nAlcaldes\n_START_PARAGRAPH_\nPer la llei Num. 18.567 del 13 de setembre de 2009 es cre\xc3\xa0 a l\'Uruguai un tercer nivell de govern i administraci\xc3\xb3 nomenat municipi (castell\xc3\xa0, municipio). Els municipis estan governats per \xc3\xb2rgans de cinc membres. El president de l\'\xc3\xb2rgan rep el nom d\'"alcalde" i els altres membres el de "regidors" (concejales). Els membres es trien per vot directe de la ciutadania en la mateixa oportunitat en la qual es trien els Intendents (intendentes) i les Juntes Departamentals. Per la llei Num. 18.653 del 15 de mar\xc3\xa7 de 2010 es van definir els 89 municipis (coneguts popularment com a alcald\xc3\xadas) en els quals estar\xc3\xa0 subdividit el pa\xc3\xads.\n_START_SECTION_\nPerspectives de futur\n_START_PARAGRAPH_\nDurant la campanya de les eleccions presidencials del 2009, molt es va parlar de la convocat\xc3\xb2ria a una Assemblea Constituent; no es descarta que la mateixa formuli un canvi en les regles per a les eleccions municipals, hi ha gent que pret\xc3\xa9n tornar a celebrar-les conjuntament amb les eleccions presidencials. En aquest cas, es veuria modificat el calendari electoral de 2014-2015.\n_START_SECTION_\nResultats electorals\n_START_PARAGRAPH_\nEl Partit Nacional (PN) (dreta conservadora) va obtenir 12 intend\xc3\xa8ncies, el Front Ampli (coalici\xc3\xb3 d\'esquerra) va obtenir-ne 5, i el Partit Colorado (PC) (dreta liberal) va aconseguir la vict\xc3\xb2ria en dos departaments. Respecte a les eleccions del 2005, el PN ha obtingut dues intend\xc3\xa8ncies m\xc3\xa9s tot i haver perdut a Artigas, el FA ha perdut 3 (per\xc3\xb2 ha guanyat per primera vegada a Artigas) i el PC n\'ha guanyat 1 (Salto, que abans era del FA). El PN recupera Treinta y Tres, Florida i Paysand\xc3\xba. _NEWLINE_Pel que fa a Florida, el FA li ha guanyat al PN nom\xc3\xa9s per 29 vots de difer\xc3\xa8ncia per\xc3\xb2 els vots observats finalment han donat la vict\xc3\xb2ria al PN._NEWLINE_Com a novetat, tres dones \xe2\x80\x94Patricia Ayala (FA), Ana Olivera (FA) i Adriana Pe\xc3\xb1a (PN)\xe2\x80\x94 han estat elegides intendentes pels seus respectius departaments: Artigas, Montevideo i Lavalleja. El pa\xc3\xads mai no havia estat governat per cap intendenta elegida de forma democr\xc3\xa0tica.'